એ ઘરથી હોસ્પિટલ જવા નીકળી ત્યારથી તેના મનમાં કંઈક અજીબ સંવેદન થતું હતું. કદાચ ઘરમાં ચાલી રહેલ ઝઘડાને કારણે તેની માનસિક પરિસ્થિતિ આવી હશે અથવા હોસ્પિટલમાં કંઈક થવાનું હશે તેવું પ્રિન્શુને લાગતું હતું. તે જન્મી ત્યારથી પપ્પા તેને પોતાની પ્રિન્સેસ કહેતા અને તેમાંથી તેનું નામ જ પ્રિન્શુ પડી ગયું હતું. તેને એક મોટી બહેન પણ હતી, રનીલા જે મમ્મીની લાડકવાયી હતી અને ઘરમાં વાતાવરણ પણ રનીલાના કારણે જ તંગ હતું.